Surathai21/ocs-krisdika huggingface dataset:
พระราชบัญญัติว่าด้วยคณะกรรมการตรวจเงินแผ่นดิน พุทธศักราช 2476 (ยกเลิก)
วันที่ประกาศ: 1933-12-09

content: พระราชบัญญัติว่าด้วยคณะกรรมการตรวจเงินแผ่นดิน พุทธศักราช ๒๔๗๖ (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/
พระราชบัญญัติว่าด้วยคณะกรรมการกฤษฎีกา พุทธศักราช 2476 (ยกเลิก)
วันที่ประกาศ: 1933-12-09

content: พระราชบัญญัติว่าด้วยคณะกรรมการกฤษฎีกาพุทธศักราช ๒๔๗๖ และที่แก้ไขเพิ่มเติม (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/
พระราชบัญญัติเหรียญพิทักษ์รัฐธรรมนูญ พุทธศักราช 2476
วันที่ประกาศ: 1933-12-09

content: พระราชบัญญัติ เหรียญพิทักษ์รัฐธรรมนูญ พุทธศักราช ๒๔๗๖
content: ประชาธิปก ป.ร.
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการดำรัสเหนือเกล้าฯ สั่งว่า โดยที่สภาผู้แทนราษฎรถวายคำปรึกษาว่า ในการปราบกบฏซึ่งได้เกิดขึ้นในเดือนตุลาคม พ.ศ. ๒๔๗๖ นี้ ผู้ปฏิบัติราชการทั้งทางทหารและพลเรือนต่างต้องออกกำลังแรง และปัญญาอย่างอุกฤษฏ์
content: พร้อมอยู่เสมอที่จะสละชีพเพื่อพิทักษ์รักษารัฐธรรมนูญ และบำรุงความรุ่งเรืองแห่งชาติบ้านเมือง สมควรจะมีเหรียญสำหรับบำเหน็จความชอบ จึ่งทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติเหรียญพิทักษ์รัฐธรรมนูญ พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ เหรียญพิทักษ์รัฐธรรมนูญ มีลักษณะเป็นเหรียญทองแดงรมดำรูปสี่เหลี่ยมจัตุรัส ด้าน ๒๓ มิลลิเมตร ย่อกลางทั้งสี่ด้าน พื้นหน้าเหรียญมีภาพสมุดรัฐธรรมนูญวางบนพานแว่นฟ้าสองชั้น อยู่ภายในวงพวงมาลัยชัยพฤกษ์ แผ่รัศมีกระจายทั่วมณฑล พื้นหลังมีรูปพระสยามเทวาธิราชทรงพระขรรค์ในท่าประหารปรปักษ์
sectionNo: 3
content: ยืนลอยอยู่เหนือตัวอักษรตามขอบล่างว่า “ปราบกบฏ พ.ศ. ๒๔๗๖” ตัวเหรียญห้อยทางมุมภายใต้ห่วงอันมีอักษรว่า “พิทักษ์รัฐธรรมนูญ” ร้อยด้วยแพรแถบลายไตรรงค์ธงชาติกว้าง ๒๘ มิลลิเมตร ข้างบนเป็นเข็มโลหะอย่างเดียวกันจารึกอักษรว่า “สละชีพเพื่อชาติ” ให้ใช้อักษรย่อว่า พ.ร.ธ.
sectionNo: 4
content: มาตรา ๔ ผู้ที่สมควรจะได้รับพระราชทานเหรียญนี้คือผู้ที่ช่วยเหลือราชการในการปราบกบฏ ซึ่งคณะรัฐมนตรีได้ลงมติเห็นสมควรได้รับพระราชทาน
sectionNo: 5
content: มาตรา ๕ ให้กรมเลขาธิการคณะรัฐมนตรีมีหน้าที่จัดทำเหรียญนี้ และรักษาการให้ดำเนินไปตามพระราชบัญญัตินี้ ประกาศมา ณ วันที่ ๙ ธันวาคม พุทธศักราช ๒๔๗๖ เป็นปีที่ ๙ ในรัชกาลปัจจุบัน
content: ผู้รับสนองพระบรมราชโองการนายพันเอก พระยาพหลพลพยุหเสนา นายกรัฐมนตรี
พระราชบัญญัติปรับปรุงกระทรวง ทบวง กรม พุทธศักราช 2476 (ยกเลิก)
วันที่ประกาศ: 1933-12-09

content: พระราชบัญญัติ ปรับปรุงกระทรวง ทบวง กรม พุทธศักราช ๒๔๗๖ และที่แก้ไขเพิ่มเติม (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/
พระราชบัญญัติยกเว้นความผิดให้แก่ผู้ขาดหนีราชการทหารและตํารวจ พุทธศักราช 2476
วันที่ประกาศ: 1933-12-09

content: พระราชบัญญัติ ยกเว้นความผิดให้แก่ผู้ขาดหนีราชการทหารและตำรวจ พุทธศักราช ๒๔๗๖
content: ประชาธิปก ป.ร.
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการดำรัสเหนือเกล้าฯ สั่งว่า โดยที่สภาผู้แทนราษฎรถวายคำปรึกษาว่า เนื่องจากมีการกบฏเกิดขึ้นจนรัฐบาลได้ประกาศใช้กฎอัยการศึก เมื่อวันที่ ๑๒ ตุลาคม พุทธศักราช ๒๔๗๖ แล้วนั้น
content: ปรากฏว่ามีทหารและตำรวจที่ขาดหนีราชการไปตั้งแต่เวลาปกติได้รีบกลับเข้ามารับราชการตามสังกัดเองบ้าง แสดงให้เห็นว่าเป็นผู้มีน้ำใจรักชาติบ้านเมือง สมควรยกเว้นความผิดฐานขาดหนีราชการให้ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติยกเว้นความผิดให้แก่ผู้ขาดหนีราชการทหารและตำรวจ พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ บรรดาทหารและตำรวจที่ถูกเกณฑ์หรืออาสาสมัครหรือโดยสัญญาจ้างเข้าประจำราชการทหารหรือตำรวจตามพระราชบัญญัติลักษณะเกณฑ์ทหาร ซึ่งขาดหนีราชการไปก่อนวันประกาศใช้กฎอัยการศึก ลงวันที่ ๑๒ ตุลาคม พุทธศักราช ๒๔๗๖ แล้วได้กลับเข้ามารับราชการตามสังกัดของตนเองก่อนวันประกาศเลิกใช้กฎอัยการศึก
sectionNo: 3
content: โดยเจ้าหน้าที่ไม่ต้องจับกุมนั้น ท่านให้ยกเว้นความผิดเสีย มิให้ฟ้องร้องเอาโทษ
sectionName: วันที่ประกาศ
content: ประกาศมา ณ วันที่ ๙ ธันวาคม พุทธศักราช ๒๔๗๖ เป็นปีที่ ๙ ในรัชกาลปัจจุบัน
content: ผู้รับสนองพระบรมราชโองการ นายพันเอก พระยาพหลพลพยุหเสนา นายกรัฐมนตรี
พระราชบัญญัติรถยนตร์ทหาร พุทธศักราช 2476
วันที่ประกาศ: 1933-12-09

content: พระราชบัญญัติ รถยนตร์ทหาร พุทธศักราช ๒๔๗๖
content: ประชาธิปก ป.ร.
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการดำรัสเหนือเกล้าฯ สั่งว่า โดยที่สภาผู้แทนราษฎรถวายคำปรึกษาว่า สมควรจะมีข้อบังคับสำหรับรถยนต์ที่ใช้ในการป้องกันราชอาณาจักร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติรถยนตร์ทหาร พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ตั้งแต่วันที่ใช้พระราชบัญญัตินี้สืบไป กฎหมาย กฎและข้อบังคับอื่น ๆ ซึ่งเกี่ยวแก่พระราชบัญญัติรถยนต์ ท่านมิให้ใช้บังคับแก่รถยนต์ทหาร
sectionNo: 4
content: มาตรา ๔ “รถยนต์ทหาร” หมายความว่า รถที่เดินด้วยกำลังเครื่องจักรกล (เว้นแต่ที่เดินบนราง) และรถพ่วงซึ่งเป็นของกระทรวงกลาโหมหรือของบุคคลอื่นซึ่งมอบให้ใช้รถนั้นประจำในราชการทหาร “ใบอนุญาตพิเศษ” หมายความว่า ใบอนุญาตให้ขับรถยนต์ทหาร “รัฐมนตรี” หมายความว่า รัฐมนตรีว่าการกระทรวงกลาโหม
sectionNo: 5
content: มาตรา ๕ รถยนต์ทหารนั้น ท่านให้ยกเว้นไม่ต้องเสียภาษีและค่าธรรมเนียมใด ๆ กับให้มีเครื่องหมายพิเศษและเลขกำกับติดที่รถให้เห็นชัดตามที่รัฐมนตรีจะได้กำหนดไว้
sectionNo: 6
content: มาตรา ๖ รถยนต์ทหารนั้น เมื่อได้ทำการตรวจทางเทคนิคตามที่รัฐมนตรีสั่งและรัฐมนตรีเห็นเป็นที่พอใจว่า จะไม่เป็นภยันตรายต่อความปลอดภัยของประชาชนแล้ว จึงให้ใช้ได้
sectionNo: 7
content: มาตรา ๗ ใบอนุญาตพิเศษนั้น จะออกให้แก่บุคคลที่ประจำรับราชการสังกัดอยู่ในทหาร ซึ่งขับรถยนต์ทหาร ให้รัฐมนตรีมีอำนาจตั้งเจ้าพนักงานออกใบอนุญาตพิเศษและกำหนดเงื่อนไขในการออกใบอนุญาตนั้น ใบอนุญาตพิเศษนี้ ให้ใช้ได้เฉพาะเวลาที่ผู้รับใบอนุญาตอยู่ขณะทำหน้าที่ในราชการทหาร
sectionNo: 7
content: และอนุญาตให้ขับได้แต่เฉพาะรถยนต์ทหารเท่านั้น์ทหารเท่านั้น ใบอนุญาตพิเศษนี้ เจ้าหน้าที่ทหารผู้มีอำนาจจะถอนคืนเสียเมื่อใดก็ได้
sectionNo: 8
content: มาตรา ๘ บุคคลที่ได้รับใบอนุญาตพิเศษให้ขับรถยนต์ทหารอยู่แล้วนั้น ท่านว่าจะรับใบอนุญาตขับรถยนต์ที่มิใช่รถยนต์ทหารตามพระราชบัญญัติรถยนตร์ พุทธศักราช ๒๔๗๓ ในขณะเดียวกันนั้นอีกก็ได้ หากว่าตนได้ปฏิบัติครบถ้วนตามกฎหมาย กฎ และข้อบังคับอื่น ๆ ซึ่งเกี่ยวแก่พระราชบัญญัติรถยนต์ เว้นไว้แต่ไม่ต้องทำการสอบความรู้
sectionNo: 9
content: มาตรา ๙ ให้รัฐมนตรีว่าการกระทรวงกลาโหมมีหน้าที่รักษาการให้เป็นไปตามพระราชบัญญัตินี้ และให้มีอำนาจตั้งเจ้าพนักงาน กับเพื่อการนั้นให้มีอำนาจออกกฎกระทรวง กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
sectionName: วันที่ประกาศ
content:   ประกาศมา ณ วันที่ ๙ ธันวาคม พุทธศักราช ๒๔๗๖ เป็นปีที่ ๙ ในรัชกาลปัจจุบัน
content: ผู้รับสนองพระบรมราชโองการนายพันเอก พระยาพหลพลพยุหเสนานายกรัฐมนตรี